**Ministru kabineta rīkojuma projekta**

**„Grozījumi Ministru kabineta 2016.gada 16.augusta rīkojumā Nr.452 „Par Latvijas Zinātnes padomes sastāvu””
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2016.gada 16.augusta rīkojumā Nr.452 „Par Latvijas Zinātnes padomes sastāvu”” (turpmāk – projekts) izstrādāts pamatojoties uz Zinātniskās darbības likuma 14.panta pirmo daļu un pamatojoties uz Ekonomikas ministrijas sniegto informāciju par izmaiņām attiecībā uz tās deleģēto pārstāvi Latvijas Zinātnes padomē (turpmāk ­– padome). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zinātniskās darbības likuma 14.panta pirmo daļu padome ir koleģiāla zinātnieku institūcija, kas izveidota kā Izglītības un zinātnes ministrijas pārraudzībā esoša tiešās pārvaldes iestāde. Pašreizējais padomes sastāvs apstiprināts ar Ministru kabineta 2016.gada 16.augusta rīkojumu Nr.452 „Par Latvijas Zinātnes padomes sastāvu” (turpmāk – rīkojums) un tās pilnvaru laiks ir trīs gadi.Padomē tiek deleģēti pārstāvji no Latvijas Zinātņu akadēmijas, Valsts zinātnisko institūtu apvienības, Rektoru padomes, Latvijas Zinātnes padomes ekspertu komisijām, Latvijas Zinātnieku savienības, Latvijas Jauno zinātnieku apvienības, Izglītības un zinātnes ministrijas, Ekonomikas ministrijas, Veselības ministrijas, Vides aizsardzības un reģionālās attīstības ministrijas, Zemkopības ministrijas, Kultūras ministrijas, Latvijas Darba devēju konfederācijas, kā arī Ministru prezidenta izvirzīts pārstāvis. Ar rīkojumu padomes sastāvā tika apstiprināts Ekonomikas ministrijas valsts sekretāra vietnieks R.Aleksejenko. 2017.gada 3.janvārī no Ekonomikas ministrijas saņemta vēstule ar lūgumu efektīvas Ekonomikas ministrijas pārstāvības nodrošināšanai padomē turpmāk Ekonomikas ministrijas valsts sekretāra vietnieka R.Aleksejenko vietā darbam padomē deleģēt ekonomikas doktoru, Ekonomikas ministrijas Uzņēmējdarbības konkurētspējas departamenta Mazo un vidējo uzņēmumu atbalsta nodaļas vecāko ekspertu Māri Jurušu. Māris Jurušs atbilst Zinātniskās darbības likuma 14.panta pirmajā daļā padomes locekļiem noteiktajām prasībām. Pamatojoties uz iepriekšminēto, projektā paredzēts svītrot no rīkojuma 1.punkta R. Aleksejenko – Ekonomikas ministrijas valsts sekretāra vietnieku un papildināt rīkojuma 1.punktu ar M. Jurušu – Ekonomikas ministrijas Uzņēmējdarbības konkurētspējas departamenta Mazo un vidējo uzņēmumu atbalsta nodaļas vecāko ekspertu. |
| 3. | Projekta izstrādē iesaistītās institūcijas | Izglītības un zinātnes ministrija, Ekonomikas ministrija. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Ekonomikas ministrija, padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru. |
| 3. | Cita informācija | Nav. |

Anotācijas II, III, IV, V un VI sadaļa – projekts šo jomu neskar.

Iesniedzējs:

Izglītības un zinātnes ministrs K.Šadurskis

Vīza:

Izglītības un zinātnes ministrijas

valsts sekretāre L.Lejiņa

10.01.2017. 16:21

405

Baumane, 67047853

Dagnija.Baumane@izm.gov.lv